Verhoogde transformasie teikens in sport | Die Vryburger
Dit het aan die lig gekom dat die ANC dreig om internasionale deelname van sekere Suid Afrikaanse sportsoorte op te skort, indien die sportliggame nie gehoor gee aan die drastiese aanpassing van swartspeler-kwotas nie.
Volgens ‘n verslag wat onlangs vrygestel is, is die nasionale krieket- en rugbyspanne veral, volgens die ANC, skuldig aan die verontagsaming van die regering se transformasiediktaat om swart spelerdeelname te verhoog.
Blatante inmenging in die samestelling van spanne is egter volgens waarnemers ‘n bedreiging vir veral rugby sowel as krieket, omdat die internasionale beheerliggame van die sportsoorte, staatsinmenging verbied.
Inmenging van owerheidsweë, kan daartoe lei dat Suid Afrikaanse spanne verbied en geskors word van internasionale deelname.
Die ANC se Fikile Mbalula, Minister van Sport en Ontspanning, het die week egter ten spyte van die verbod, druk op die Suid Afrikaanse beheerliggame geplaas, om die kwota swart spelers na 60% te vermeerder.
Dit volg blykbaar na die bekendmaking van ‘n transformasieverslag in Suid Afrikaanse sport, wat veral rugby en krieket uitwys as die grootste sondebokke.
Volgens die verslag het rugby byvoorbeeld slegs 45% van die transformasiedoelwitte behaal en word die slakkepas van verandering betreur. Die verslag verklaar verder dat dit in rugby se langtermyn- strategiese belang is om die oorsake van die stadige pas te identifiseer en aggressief te takel deur doeltreffende, en gefokusde ingryping.
Tydens ‘n radio-onderhoud het Mbalula gedreig om die spanne se internasionale deelname te beëindig indien die sportunies nie binne die volgende jaar transformasiekwotas aanpas nie.
Beide die grondwette van die Internasionale Krieket- en Rugbyrade (IKR en IRR) bevat klousules wat bepaal dat lidlande geskors kan word indien hulle aan regeringsinmenging onderwerp word.
Altaaf Kazi, Krieket Suid-Afrika (KSA) se woordvoerder het in reaksie gesê dat hulle nog nie formeel in kennis gestel is van die nuwe kwota-eise nie, en sal later ‘n vergadering met die ANC minister reël om die implimentering daarvan te bespreek.
Jurie Roux, uitvoerende hoof van die Suid-Afrikaanse Rugbyunie (Saru) het weer op sy beurt gesê dat hulle daarna uitsien om die minister te ontmoet, sodat hulle ook helderheid oor die aangeleentheid kan kry.
Volgens waarnemers sal dit interessant wees om te sien hoe die IKR en IRR die ANC diktaat interpreteer, en of hulle bereid sal wees om politieke inmenging te weerstaan wat ten doel het om, ten koste van die sport, kunsmatige rassegelykheid te bewerkstellig.
Politieke waarnemers sê dat die ANC bereid is om die IRR en IKR se grondwette openlik te minag, spreek ook boekdele vir die terroriste-organisasie se gebrek aan respek vir reëls en regulasies, en ‘n verantwoordelikheidsin ten opsigte van internasionale sportverhoudings.
ANC woordvoerders het glo geensins verwys na die status van sokker nie.
9 thoughts on “Verhoogde transformasie teikens in sport”
DuP du Plessis April 11, 2014 at 2:18 pm
Veew.: “Dit volg blykbaar na die bekendmaking van ‘n transformasieverslag in Suid Afrikaanse sport, wat veral rugby en krieket uitwys as die grootste sondebokke.”
Ek kan nie wag vir die blye dag om geen wit gesigte in amptelike Suid-Afrikaanse internasionale sport te sien nie. Dit sal die beste manier wees om die wêreld se oë te open vir die vernietiging van die land.
Dan sal ons weer op ons eie jeug se amateur sport-ontwikkeling kan fokus en volkspanne oorsee stuur om trots ons Boerevolk te verteenwoordig, dan hoef ons jeug nie vir een of ander baster nasie se vlag en strydlied op aandag te staan nie.
Andries April 11, 2014 at 8:10 pm
Hulle het reeds alles van ons gesteel en beroof. Hier gaan dit nie orr die sport as sulks nie, dit gaan oor die vergoeding wat n goeie sportman ontvang in n spesifieke sport waarin hy uitblink. Laat hulle dit vat, verniet, kosteloos, gratis. Dalk ontwaak daar n paar wittes en voeg hulle by die nood waarin ons verkeer. Ons gaan die stap van die magshonger ANC nie stop nie. Hulle gaan dit deurvoer,
Paul Kruger April 11, 2014 at 10:59 pm
Kry vir julle, Witmense wat nie net namens julleself nie, maar ook sommer namens my en ander regdenkendes, hierdie volk se eersgeboortereg gaan vertrap het op 17 Maart 1992 – ter wille van (onder andere) julle afgode met die springbokkies op groen truitjies. Hoe ironies: Julle het die bose gees uit die bottel gelaat ter wille van internasionale rugby – en net toe julle gedink het julle kry julle sin, steek die rugby-afgod julle in die rug – maar meer nog: Ieder en elke aspek van die lewe weg van die rugbyveld af, ontaard eweneens in ‘n groter bak varkkos, as wat julle ooit kon dink. Dis wat met mense gebeur wat ‘n siek sin vir prioriteite openbaar. Dan het julle natuurlik nie die ordentlikheid om julle siek keuses te erken en ‘n ander pad te begin loop nie. Nee – julle volhard met die onheil waarmee julle my en andere in die afgrond stort. Julle het geen idee van die wrewel wat julle ontketen nie.
Deon April 12, 2014 at 3:09 am
Beste Paul, ek kan nie verbeter op jou kommentaar oor ons Volk se rugby-afgod nie – ‘n engelse skepping wat Afrikaners en maoris hul eie gemaak het. Ek geniet ook rugby en het self gespeel maar dit was nooit my eerste 3 prioriteite soos vir te veel van ons mense nie. As jy een van die 10 gebooie hier oortree kan jy mos maar die res ook oortree, en om jou Volk te verkoop vir ‘n pot lensie sop (17 Maart 1992) omdat die vleispotte van egipte/afrika en sonde te lekker is. Ek stem, mag ons Hemelse Vader die springbok uit ons Volksiel ruk en ons Volk tot besinning kom uit die sportdronktrans.
Joffre Papenfus April 12, 2014 at 6:31 am
Miskien sal hierdie optrede uiteindelik die deursnit van ons mense se verslaafdheid aan sport begin kortknip.
Tog interessant hoe die lat by die verkeerde pas: soos hierbo vermeld, dat in die 90’s verkoop mensedie land, ons en ons kinder se toekoms, MAAR OOK ONS GELOOFSWAARDES, vir ‘n ‘sport-pot’ van genot, en nou spring daardie selfde afgod om en byt die ondersteuners en deelnemers.
Op positiewe noot het ons ons volkseie sport: ons moet wel waak dat ons nie nou oorstroom word, soos op soveel ander terreine, deur diegene wat skielik die lig sien nie, nadat hulle bygedra het tot die uitverkoop van die 80’s en 90’s!
Ben April 12, 2014 at 9:12 am
‘n Interessante aspek is die klousule van internasionale sportliggame. Die morele aspek is dat jy nie mense kan dwing om van ‘n bepaalde ding te hou as dit nie deel van hulle kultuur is nie, want standaarde word net in die proses verlaag. Gestel meeste wittes is vegetariers, gaan die regering dan ook verwag dat swartmense ophou om vleis te eet?
Dit is lankal hoogtyd dat hierdie kunsmatige gelykstelling aan die kaak gestel word en sportbase sal meer moet doen om internasionale bepalings wat op redelikheid gebaseer is te laat geld.
Gebruik sport om die beginsel tuis te bring en die absurditeite van politici te toon!
Transformasie het slegs sin wanneer daar voorheen onredelike bevoordeling was ten koste van ander en tensy mense uit hul eie getoon het dat hulle in iets belang stel is daar geen rede om hulle dit wat ander doen te laat nadoen nie!
Transvaal Burger April 13, 2014 at 4:46 pm
Al verander die regime die kwota swart spelers na 100% swart sal die afgodsdronkes nog steeds in hul dronkenskap voort dien. Die ‘edel barbaar’ sal dan ten volle bewonder word.
Andries April 13, 2014 at 8:40 pm
n Voortreflike opsomming Paul. Dankie
DuP du Plessis April 14, 2014 at 9:46 am
Verw.: “Dit is lankal hoogtyd dat hierdie kunsmatige gelykstelling aan die kaak gestel word en sportbase sal meer moet doen om internasionale bepalings wat op redelikheid gebaseer is te laat geld.”
Met bg. aanhaling stem ek gedeeltelik saam, maar ek sou dit in plaas van “kunsmatig” eerder “onregmatig” noem, want daar is net mooi niks tussen wit en swart wat gelyk gestel kan word nie, nie in sport, kultuur, geloof, taal, menslikheid, opvoeding, IK, liefde en noem self maar nog op. Gelykstelling as sulks mag nie gepoog word nie want verskillende rasse is verskillend geskape en die grense wat ons Skepper gestel het mag nie oorskrei word nie.
Die versoek tot redelikheid aan die sportbase is eintlik juis ‘n bewys van bg. stelling. Jou sportbase is onredelik omdat hulle anderskleurig is. Blankes wat kla moes in die eerste plek nie toegelaat het dat ons Vader se grense vernietig word nie.